تورکیه، افغانیستان‌دا باش وئره‌ن زلز‌له‌ده حیاتینی ایتیره‌نلر اوچون باش‌ساغلیغی مئساژی یاییملادی.
خاریجی ایشلر باخانلیغیندان وئریله‌ن آچیقلامادا، افغانیستانین دوغوسوندا باش وئره‌ن ۵،۹ بؤیوکلوگونده‌کی زلز‌له‌نین، باشدا پکتیکا ایالتینده چوخ ساییدا جان ایتکیسی، یارالانما و جدی یخینتیلارا سبب اولماسینین بؤیوک کدرله اؤیرنیلدیگی بیلدیریلدی.
افغانیستان‌دا فعالیتینی داوام ائتدیره‌ن قیزیل آی طرفیندن بؤلگه‌ده‌کی زلز‌له‌دن ضرر چکنلره انسانی یاردیملارین گؤندریلدیگی وورغولانان آچیقلامادا، آشاغیداکی ایفاده‌لره یئر وئریلدی:
"تورکیه هر زامان اولدوغو کیمی، زلز‌له‌دن ائتکیله‌نن قارداش افغانیستان خالقینا هر جور یاردیمی ائتمه‌یه حاضردیر. حیاتینی ایتیره‌نلره الله‌دان رحمت، یاخینلارینا و قارداش افغانیستان خالقینا باش‌ساغلیغی وئریر، یارالیلارا عاجل شفا دیله‌ییریک".
